**5. ПРОСВЕТНИ ИНСПЕКТОР**

**Спровођење инспекцијског надзора**

Послове надзора из надлежности просветне инспекције у школској 2020/2021 години обављао је један извршилац. Приликом инспекцијског надзора просветни инспектор дужан је да се придржава процедура уз обавезно коришћење контролних листа приликом вршења редовног надзора.

**Вршење инспекцијског надзора**

Инспектор у складу са законским овлашћењима и надлежностима врши надзор над применом закона и других прописа којима се уређује организација и начин рада установе предшколског васпитања и образовања, основног и средњег образовања и васпитања, а нарочито у погледу:

1) поступања установе у погеду спровођења закона, других прописа у области образовања и васпитања и општих аката;

2) остваривања права и обавеза запосленог, ученика и његовог родитеља односно другог законског заступника, утврђених прописима у области образовања и васпитања;

3) остваривања заштите права детета и ученика, њихових родитеља, односно других законских заступника, као и заштите права запослених;

4) обезбеђивање заштите детета, ученика и запосленог од дискриминације, насиља, злостављања и занемаривања, као и понашања које вређа углед, част или достојанство;

5) поступка уписа и поништавања уписа у школу;

6) испуњености прописаних услов за спровођење испита;

7) вођење прописане евиденције коју води установа и утврђивање чињеница у поступку поништавања јавне исправе коју издаје установа;

8) страначког организовања и деловања;

У поступку верификације установе образовног профила, остваривања наставних планова и програма, проширене делатности установе, статусне промене и промене назива и седишта установе, просветна инспекција испитује испуњеност услова и поступа у оквиру својих овлашћења. Када утврђује испуњеност услова у поступку верификације установе, за основну и проширену делатност, просветни инспектор записником констатује да ли установа испуњава услове, у складу са законом којим се уређују основе система образовања и васпитања и прописа донетих на основу тог закона и о томе обавештава орган надлежан за доношење решења у поступку верификације установе.

У вршењу послова инспекцијског надзора просветни инспектор нарочито:

1. Налаже записником отклањање неправилности и недостатака у одређеном року;
2. Наређује решењем извршење мере која је наложена записником, а није извршена;
3. Забрањује решењем спровођење радњи надзираном субјекту које су супротне закону о просветној инспекцији, закону којим се уређују основе система образовања и васпитања, посебном закону и општем акту;
4. Привремено забрањује решењем рад установе која обавља делатност, а не испуњава законом прописане услове у погледу простора, опреме и потребних стручних и других радника;
5. Подноси пријаву надлежном органу због постојања сумње да је учињено кривично дело, привредни преступ, захтев за покретање прекршајног поступка, односно повреду забране дискриминације, забране насиља, злостављања и занемаривања и забране страначког организовања;
6. Обавештава други орган ако постоје разлози за предузимање мера за које је тај орган надлежан;
7. Врши увид у јавне исправе и податке из регистра и евиденција које воде надлежни државни органи, органи аутономне покрајине и органи јединице локалне самоуправе и други имаоци јавних овлашћења ако су неопходни за инспекцијски надзор, а није могао да их прибави по службеној дужности , у складу са законом;
8. Врши увид у личну или другу јавну исправу са фотографијом која је подобна да се идентификују овлашћена лица у надзираном субјекту као и друга запослена лица;
9. Узима писане изјаве овлашћених лица у надзираном субјекту и других запослених лица и позива их да дају писане изјаве о питањима од значаја за инспекцијски надзор;
10. Налаже надзираном субјекту да у остављеном року стави на увид опште и појединачне акте, евиденције, уговоре и другу документацију надзираног субјекта од значаја за инспекцијски надзор, а у облику у којем их надзирни субјект поседује и чува;
11. Обавља и друге послове у складу са законом;

**Прописи по којима поступа просветна инспекција**

Закон о општем управном поступку („Службени гласник РС“, бр.18/16 и 95/2018) ,

Закон о инспекцијском надзору („Службени гласник РС“, бр.36/15, 44/18, и др. Закон и 95/18),

Закона о државној управи („Службени гласник РС”, бр. 79/2005, 101/2007,95/2010, 99/2014, 47/2018 и 30/2018-др.закон),

Закон о просветној инспекцији („Службени гласник РС”, бр. 27/2018 и 129/2021),

Закон о основама система обаразовања и васпитања („Службени гласник РС“, бр. 88/2017 27/2018-други закон , 10/2019 27/2018-други закон , 6/2020 и 129/2021),

Закон о прекршајима („Службени гласник РС“, бр. 65/13, 13/2016, 98/2016 – Одлука УС, 91/2019 и 91/2019-др.закон) ,

Закон о средњем образовању и васпитању („Сл.гласник РС“, бр.55/2013, 101/2017 , 27/2018-др.закон, 6/2020, 52/2021, 129/2021 и 129/2021-др.закон) ,

Закон о основном образовању и васпитању („Сл.гласник РС „ бр.55/2013, 101/2017, 27/2018-др.закон и 129/2021),

Закон о предшколском васпитању и образовању ("Службени гласник РС", бр. 18/2010, 101/2017, 113/2017-др.закон, 95/2018-др.закон, 10/2019, 86/2019-др.закон, 157/2020-др.закон, 123/2021-др.закон и 129/2021),

Закон о уџбеницима ("Службени гласник РС", бр.27/2018),

Закона о заштити становништва од изложености дуванском диму („Службени гласник РС“, бр.30/2010),

Законик о кривичном поступку("Службени гласник РС", бр.72/2011, 101/2011, 121/2012, 32/2013, 45/2013, 55/2014, 35/2019, 27/202-одлука УС и 62/2021-одлука УС ),

Просветни инспектор у вршењу инспекцијског надзора контролише примену и следећих подзаконских аката:

 • уредби, одлука и других аката које доноси Влада Републике Србије и којима се подробније разрађује однос уређен законима из области образовања и васпитања, у складу са сврхом и циљем закона;

 • правилника, које доносе министарство надлежно за послове образовања и васпитања и друга министарства, а којима се разрађују поједине одредбе закона или прописа Владе и

• упутстава које доноси министарство, а којима се одређује начин на који органи државне управе и имаоци јавних овлашћења извршавају поједине одредбе закона или других прописа.

**Информације и подаци о раду**

1) Број спречених или битно умањених вероватних настанака штетних последица по законом заштићена добра права и интересе

Вршено је и превентивно деловање приликом редовних и ванредних инспекцијских надзора, чиме се постиже ефикаснија примена законских прописа.

2) Обавештавање јавности, пружање стручне и саветодавне подршке надзираним субјектима

Превентивно деловање инспекције остварује се правовременим информисањем јавности о инспекцијском раду, објављивањем важећих прописа. Просветна инспекција је објавила на интернет страници општине Оџаци прописе по којима поступа просветна инспекција и контролне листе у складу са Законом о инспекцијском надзору које су ажуриране и усаглашаване са изменама прописа.

3) Ниво усклађености пословања и поступања надзираних субјеката са законом и другим прописом, који се мери помоћу контролних листи;

Контролне листе примењују се у поступку редовног инспекцијског надзора те их је просветна инспекција користила у свом раду. Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима били обавештени на прописан начин и у прописаним роковима сагласно одредбама Закона о инспекцијском надзору. Сами инспекцијски надзори вршени су према контролним листама за одређене области надзора, а које су објављене и на сајту Министарства просвете науке и технолошког развоја као и на сајту општине Оџаци. Просветна инспекција није имала писмених захтева од стране надзираних субјеката за превентивно деловање, а тежиште је дала на превенцију, информисање и пружање стручне помоћи где је свакодневно било телефонских позива или обраћања е-поштом, на основу члана 6. Закона о инспекцијском надзору (Сл.гл РС бр.36/15, 44/18, и др. Закон и 95/18).

4) Број откривених и отклоњених или битно умањених насталих штетних последица по законом заштићена добра, права и интересе - корективно деловање инспекције;

Током школске 2020/2021. године просветни инспектор поступала је у оквиру својих права, дужности и овлашћења у случајевима у којима је на основу утврђеног чињеничног стања записнички налагано надзираним субјектима извршавање корективних мера сагласно прописима који регулишу област образовања и васпитања. На основу својих овлашћења инспектор је донела 4 Записника о отклањању утврђених неправилност од којих 3 неправилности утврђене у оквиру ванредних инспекцијска надзора у ( 2 у ОШ „Ратко Павловић Ћићко“ Ратково и 1 у Средњој школи „Питагора“ Оџаци ) и 1 неправилност у оквиру редовног инспекцијског надзора у Техничкој школи у Оџацима.

 5) Број утврђених нерегистрованих субјеката и мерама спроведеним према њима

У школској 2020/2021. години нису утврђени нерегистровани субјекти који обављају делатност или врше неку активност на територији општине Оџаци.

6) Мере предузете ради уједначавања праксе инспекцијског надзора и њиховом дејству

У складу са Законом о инспекцијском надзору, у циљу уједначавања рада просветних инспектора у редовном инспекцијском надзору коришћене су контролне листе које је издало Министарство просвете науке и технолошког развоја и које су доступне на сајту министарства као и на сајту општине Оџаци.

7) Остварење плана и ваљаности планирања инспекцијског надзора

Редовни инспекцијски надзор вршен је у складу са Планом инспекцијског надзора. Ванредни инспекцијски надзори вршени су по поднетим представкама или захтевима грађана. Просветна инспекција благовремено и одговорно је приступила спровођењу Закона о инспекцијском надзору.

Број предмета: 21

Број инспекцијских надзора на основу налога за инсп.надзор: 21

Број Записника:21

Број Решења:0

Број Дописа: 2

Број Службених белешки: 6

Број захтева за покретање прекршајног поступка:0

8) ниво координације инспекцијског надзора са инспекцијским надзором кога врше друге инспекције;

Размена информација са другим органима (МУП, Школска управа,Прекршајни суд);

Спречавање настанка незаконитости путем информисања установа и странака.

9) Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера;

Одељење за инспекцијске послове и заштиту животне има једног просветног инспектора. Материјалне и техничке ресурсе које инспекција користи у вршењу инспекцијског надзора су: једно возило и сва опрема неопходна за вршење инспекцијског надзора(рачунари, фото апарати, камере, мобилни телефони ...)

10) Придржавање рокова прописаних за поступање инспекције;

У вршењу послова надзора просветна инспекција поступа по Закону о општем управном поступку, Закону о инспекцијском надзору и Закону о просветној инспекцији и сва акта и радње су у складу са поменутим законима. Благовремено је припремљен План инспекцијског надзора за школску 2020/2021.годину у складу са Законом о инспекцијском надзору, на који је Кординациона комисија дала сагласност. Просветни инспектор припремао је одговоре по захтевима свих заинтересованих страна, који су упућивали захтев по Закону о слободном приступу информацијама од јавног значаја, обавештења и информације грађанима и достављао их у законском року.

11)законитости управних аката донетих у инспекцијском надзору

У току 2020/2021. године није било поднетих приговора на записнике донете од стране Одељења за инспекцијске послове и заштиту животне средине, просветне инспекције.

12) поступање у решавању притужби на рад инспекције, са исходима тог поступања

У току 2020/2021. године није било поднетих приговора на записнике донете од стране Одељења за инспекцијске послове и заштиту животне средине, просветне инспекције.

13) програми стручног усавршавања који су похађали инспектори

Просветни инспектор у току школске 2020/2021 године није учествовала на семинарима. Обука се спроводила интерно, свакодневно унутар Одељења на бази консултација свих запослених за инспекцијске послове и заштиту животне средине (Руководилац Одељења и Инспектор за заштиту животне средине, Комунални инспектор, Грађевински инспектор, Просветни инспектор и Спортски инспектор)

14) иницијативе за измене и допуне закона и других прописа

Просветни инспектор у школској 2020/2021 години није давала иницијативе за измене и допуне закона и других прописа.

15) мере и провере предузете у циљу потпуности и ажурности података у информационом систему

Просветни инспектро не располаже информационим системом. Ажурирање података се не врши ни на нивоу јединице локалне самоуправе.

16) стање у области извршавања поверених послова инспекцијског надзора

Просветни инспектор у вршењу поверених послова инспекцијског надзора поступа у складу са законом прописаним правима, дужностима и овлашћењима.

17) исходи поступања правосудних органа

Просветни инспектор у школској 2020/2021 години није подносила захтеве за покретање прекршаног поступка, нити је у школској 2020/2021 години било пријава за привредни преступ, нити кривичних пријава.